sukhrobnurali/uzbek-legal-corpus huggingface dataset:
“Qimmatli qogʻozlar bozorining professional ishtirokchilari birlashmalari (uyushmalari) faoliyati toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2014-02-26)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), Oʻzbekiston Respublikasi Prezidentining 2013-yil 28-avgustdagi PF-4561-son “Oʻzbekiston Respublikasi Prezidentining ayrim hujjatlariga qoʻshimcha va oʻzgartishlar kiritish, shuningdek ayrimlarini oʻz kuchini yoʻqotgan deb hisoblash toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2013-y., 36-son, 477-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Bosh direktorining 2009-yil 18-martdagi 2009-20-son “Qimmatli qogʻozlar bozorining professional ishtirokchilari birlashmalari (uyushmalari) faoliyati toʻgʻrisidagi nizomni tasdiqlash haqida”gi buyrugʻiga (roʻyxat raqami 1942, 2009-yil 17-aprel) (Oʻzbekiston Respublikasi qonun hujjatlari toʻplami, 2009-y., 16-son, 207-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin. 2. Nizomning 1-bandi toʻrtinchi xatboshisidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin. 3. Mazkur oʻzgartirishlar Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi, Oʻzbekiston Respublikasi Moliya vazirligi hamda Markaziy banki bilan kelishilgan.
“Qimmatli qogʻozlar bozorining mutaxassislariga qoʻyiladigan malaka talablari toʻgʻrisidagi nizomni tasdiqlash haqida”gi buyruqqa oʻzgartirishlar va qoʻshimcha kiritish toʻgʻrisida
(order, 2019-10-23)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), Oʻzbekiston Respublikasi Prezidentining 2013-yil 28-avgustdagi PF-4561-son “Oʻzbekiston Respublikasi Prezidentining ayrim hujjatlariga qoʻshimcha va oʻzgartishlar kiritish, shuningdek ayrimlarini oʻz kuchini yoʻqotgan deb hisoblash toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2013-y., 36-son, 477-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Bosh direktorining 2012-yil 11-maydagi 2012-05-son “Qimmatli qogʻozlar bozorining mutaxassislariga qoʻyiladigan malaka talablari toʻgʻrisidagi nizomni tasdiqlash haqida”gi buyrugʻiga (roʻyxat raqami 2370, 2012-yil 15-iyun) (Oʻzbekiston Respublikasi qonun hujjatlari toʻplami, 2012-y., 25-son, 276-modda) ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin. 2. Nizomda: a) 4-banddagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin; b) 6-band “, bundan Qimmatli qogʻozlar bilan operatsiyalarni amalga oshirish huquqini olish uchun jismoniy shaxslarni attestatsiya (qayta attestatsiya)dan oʻtkazish toʻgʻrisidagi nizomda (roʻyxat raqami 660, 1999-yil 3-mart) belgilangan holat mustasno” degan soʻzlar bilan toʻldirilsin; v) 8-bandning uchinchi xatboshisi quyidagi tahrirda bayon etilsin: “yoxud qimmatli qogʻozlar bozorida professional faoliyatni amalga oshiruvchi tashkilotlarda, fond birjalarida, boshqa birjalar fond boʻlimlarida yoxud iqtisodiy, moliyaviy va yuridik faoliyat sohalarida, axborot texnologiyalari sohasida yoki koʻrsatib oʻtilgan yoʻnalishlar boʻyicha davlat boshqaruv organlaridagi ishda oxirgi oʻn yilda kamida besh yillik ish stajiga ega boʻlishi lozim.”.
Vazirlar Mahkamasining “Oʻzbekiston Respublikasi fuqarolariga biometrik pasportlar va fuqaroligi boʻlmagan shaxslarga biometrik harakatlanish hujjatlari berganlik uchun tushayotgan mablagʻlardan foydalanish mexanizmini takomillashtirish chora-tadbirlari toʻgʻrisida” 2011-yil 6-apreldagi 104-son qaroriga oʻzgartirish kiritish haqida
(resolution, 2014-02-24)

Oʻzbekiston Respublikasi Vazirlar Mahkamasi huzuridagi Davlat personallashtirish markazining biometrik hujjatlar berganlik uchun tushadigan budjetdan tashqari mablagʻlaridan foydalanish mexanizmini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi fuqarolariga biometrik pasportlar va fuqaroligi boʻlmagan shaxslarga biometrik harakatlanish hujjatlari berganlik uchun tushayotgan mablagʻlardan foydalanish mexanizmini takomillashtirish chora-tadbirlari toʻgʻrisida” 2011-yil 6-apreldagi 104-son qarorining 1-bandi (Oʻzbekiston Respublikasi QT, 2011-y., 4-son, 26-modda) quyidagi tahrirda bayon qilinsin: “1. Belgilab qoʻyilsinki: a) Oʻzbekiston Respublikasi fuqarolariga biometrik pasportlar va fuqaroligi boʻlmagan shaxslarga biometrik harakatlanish hujjatlari berganlik uchun davlat boji summasining 60 foizi miqdoridagi mablagʻlar Davlat personallashtirish markazining budjetdan tashqari hisob raqamiga tushadi; b) Davlat personallashtirish markazining budjetdan tashqari hisob raqamiga tushgan mablagʻlar qatʼiy ravishda maqsadli tartibda: biometrik pasportlar va biometrik harakatlanish hujjatlari bukletlarini sotib olish; biometrik hujjatlarni personallashtirish jarayonida qoʻllaniladigan va biometrik hujjatlarning ajralmas qismi boʻlgan import sarflash materiallarini sotib olish; ishlab chiqarish uskunalarini taʼmirlash uchun import ehtiyot qismlar sotib olish; xorijiy pudratchilar tomonidan uskunalarga texnik xizmat koʻrsatish va biometrik pasport tizimining dasturiy taʼminoti qiymatiga haq toʻlash uchun foydalaniladi; v) Davlat personallashtirish markazining budjetdan tashqari hisob raqamidagi mablagʻlar qoldigʻi kalendar yil oxirida respublika budjeti daromadiga oʻtkaziladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga va Oʻzbekiston Respublikasi Vazirlar Mahkamasining Axborot tizimlari va telekommunikatsiyalar masalalari axborot-tahlil departamentiga yuklansin.
Sud hujjatlari va boshqa organlar hujjatlari boʻyicha mol-mulkni sotish uchun savdo tashkilotlarini tanlash va mol-mulkni sotish tartibi toʻgʻrisidagi nizomga oʻzgartirishlar kiritish haqida
(resolution, 2018-06-20)

Oʻzbekiston Respublikasi Prezidentining 2012-yil 13-noyabrdagi PF-4483-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2012-y., 46-47-son, 521-modda) va Oʻzbekiston Respublikasi Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq, Xususiylashtirish, monopoliyadan chiqarish va raqobatni rivojlantirish davlat qoʻmitasi va Adliya vazirligi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasi va Adliya vazirligining 2006-yil 29-dekabrdagi 01/19-18/08, 37-son qarori (roʻyxat raqami 1649, 2006-yil 29-dekabr) (Oʻzbekiston Respublikasi qonun hujjatlari toʻplami, 2006-y., 51-52-son, 524-modda) bilan tasdiqlangan Sud hujjatlari va boshqa organlar hujjatlari boʻyicha mol-mulkni sotish uchun savdo tashkilotlarini tanlash va mol-mulkni sotish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 6-bandda: birinchi xatboshidagi “7” raqami “5” raqami bilan almashtirilsin; toʻrtinchi xatboshi quyidagi tahrirda bayon etilsin: “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasining hududiy organlari vakili — Komissiya aʼzosi;”; beshinchi xatboshi chiqarib tashlansin; oltinchi va yettinchi xatboshilar beshinchi va oltinchi xatboshilar deb hisoblansin; beshinchi xatboshidan “hamda statistika va tahlil boʻyicha yetakchi inspektor” degan soʻzlar chiqarib tashlansin. 2. 8-bandning birinchi xatboshisidagi “statistika va tahlil boʻyicha masʼul boʻlinma (xodim)” degan soʻzlar “sud qarorlarini ijro etish boʻlimi boshligʻi” degan soʻzlar bilan almashtirilsin.
Oʻzbekiston Respublikasi Prezidentining ayrim hujjatlariga qoʻshimchalar kiritish toʻgʻrisida
(decree, 2021-04-30)

Tijorat banklarning investitsiyaviy faoliyatini kengaytirishni yanada ragʻbatlantirish, ularni resurs bazasini mustahkamlash hamda iqtisodiyot tarmoqlarini yanada modernizatsiyalash, texnik va texnologik qayta jihozlashga qaratilgan uzoq muddatli investitsiya loyihalarini moliyalashtirish hajmlarini oshirish, shuningdek tijorat banklarining balansida boʻlgan korxonalarni keyinchalik realizatsiya qilish uchun investorlarni jalb etish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Iqtisodiyot real sektori korxonalarining moliyaviy barqarorligini yanada oshirish chora-tadbirlari toʻgʻrisida” 2008-yil 18-noyabrdagi PF-4053-sonli Farmoni 2-bandining toʻrtinchi xatboshi “qonun hujjatlarida nazarda tutilgan hollar bundan mustasno” soʻzlari bilan toʻldirilsin.
“Ipotekani davlat roʻyxatidan oʻtkazish tartibi toʻgʻrisidagi muvaqqat yoʻriqnomani tasdiqlash haqida”gi qarorni oʻz kuchini yoʻqotgan deb topish haqida
(resolution, 2014-02-14)

Oʻzbekiston Respublikasi Vazirlar Mahkamasining 2014-yil 7-yanvardagi 1-sonli “Koʻchmas mulkka boʻlgan huquqlarni davlat roʻyxatidan oʻtkazish tartibini takomillashtirish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2014-y., 2-son, 19-modda) asosan, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi qaror qiladi: 1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining 2008-yil 24-martdagi 43-sonli “Ipotekani davlat roʻyxatidan oʻtkazish tartibi toʻgʻrisidagi muvaqqat yoʻriqnomani tasdiqlash haqida”gi qarori (roʻyxat raqami 1798, 2008-yil 25-aprel) (Oʻzbekiston Respublikasi qonun hujjatlari toʻplami, 2008-y., 18-son, 149-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Bojxona ombori” bojxona rejimi toʻgʻrisidagi nizomga oʻzgartirish va qoʻshimchalar kiritish haqida
(resolution, 2016-04-21)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2004-yil 20-yanvardagi 01-02/12-3-son qarori (roʻyxat raqami 1318, 2004-yil 27-fevral) (Oʻzbekiston Respublikasi qonun hujjatlari toʻplami, 2004-y., 8-son, 103-modda) bilan tasdiqlangan “Bojxona ombori” bojxona rejimi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 261-bandning beshinchi xatboshisi “asosan” degan soʻzdan keyin “yoʻq qilinganda yoki” degan soʻzlar bilan toʻldirilsin. 2. 1-ilovada: ikkinchi xatboshi “8,” raqamidan keyin “12,” raqami bilan toʻldirilsin; uchinchi xatboshi quyidagi tahrirda bayon etilsin: “Bojxona organining mansabdor shaxsi tomonidan 7, 44 (boshqa hujjatlar va maʼlumotlar koʻrsatiladigan qismiga bojxona koʻrigi dalolatnomasi raqami va sanasi kiritiladi), D ustuni va bojxona yuk deklaratsiyasi qoʻshimcha varagʻining A ustuni toʻldiriladi.”; oʻn toʻrtinchi xatboshi quyidagi tahrirda bayon etilsin: “8 — bojxona rasmiylashtiruvi uchun zarur boʻlgan boshqa hujjat va maʼlumotlar (bojxona toʻlovlarini kechiktirib toʻlash, garov shartnomasi, bojxona qonunchiligini buzish bayonnomasi, bojxona koʻrigi dalolatnomasi, tovar bojxona ombori maqomiga ega boʻlmagan binolar va (yoki) ochiq maydonchalarga joylashtirilganda — bojxona toʻlovlari toʻlanishi taʼminlanganligini tasdiqlovchi hujjat nomi, raqami, sanasi hamda summasi va boshqalar).”. 3. 2-ilovadagi izoh quyidagi tahrirda bayon etilsin: “*Izoh: Kitob oldindan tikilgan, varaqlari raqamlangan va bojxona organi xodimining imzosi va shaxsiy muhri bilan tasdiqlangan boʻlishi lozim.”. 4. 3-ilovada: jadvaldagi “grafa” degan soʻzlar “ustun” degan soʻzlar bilan almashtirilsin; “Tekshirdi: ___ -sonli bojxona posti inspektori” degan soʻzlar “Tekshirdi: __________ bojxona posti xodimi” degan soʻzlar bilan almashtirilsin.
“Qimmatli qogʻozlar bilan birjadan tashqari bitimlarning hisob registri toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2014-02-14)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), Oʻzbekiston Respublikasi Prezidentining 2012-yil 13-noyabrdagi PF-4483-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida”gi (Oʻzbekiston Respublikasi qonun hujjatlari toʻplami, 2012-y., 46-47-son, 521-modda) va 2013-yil 28-avgustdagi PF-4561-son “Oʻzbekiston Respublikasi Prezidentining ayrim hujjatlariga qoʻshimcha va oʻzgartishlar kiritish, shuningdek ayrimlarini oʻz kuchini yoʻqotgan deb hisoblash toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 36-son, 477-modda) farmonlariga, shuningdek Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Bosh direktorining 2009-yil 4-martdagi 2009-18-son “Qimmatli qogʻozlar bilan birjadan tashqari bitimlarning hisob registri toʻgʻrisidagi nizomni tasdiqlash haqida”gi buyrugʻiga (roʻyxat raqami 1919, 2009-yil 9-mart) (Oʻzbekiston Respublikasi qonun hujjatlari toʻplami, 2009-y., 10-11-son, 126-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin. 2. Nizomda: a) 1-bandning oʻn birinchi xatboshisidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin; b) 2-bandning ikkinchi xatboshisidagi “oldi-sotdi shartnomalarini” degan soʻzlar “tegishli shartnomalarni” degan soʻzlar bilan almashtirilsin; v) 8-banddagi “besh” degan soʻz “oʻn” degan soʻz bilan almashtirilsin; g) 40-bandning ikkinchi xatboshisidagi “Davlat mulki qoʻmitasi” degan soʻzlar “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin; d) 47-banddagi “har oʻn ish kunida, biroq oldingi hisobot choragi oxirgi ish kunining yakunidan kechiktirmasdan” degan soʻzlar “har oyning birinchi ish kunida” degan soʻzlar bilan almashtirilsin.
Vazirlar Mahkamasining 2003-yil 24-sentabrdagi 410-son qarori bilan tasdiqlangan Mudofaa obyektlarini loyihalashtirish, qurish, ulardan foydalanish va ularni taʼmirlash faoliyatini litsenziyalash toʻgʻrisidagi nizomga qoʻshimchalar kiritish haqida
(resolution, 2022-03-01)

Mudofaa obyektlarini qurish, ulardan foydalanish va ularni taʼmirlash, shuningdek mudofaa obyektlarida rejim talablariga rioya etilishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2003-yil 24-sentabrdagi 410-son qarori (Oʻzbekiston Respublikasi QT, 2003-y., 9-son, 87-modda) bilan tasdiqlangan Mudofaa obyektlarini loyihalashtirish, qurish, ulardan foydalanish va ularni taʼmirlash faoliyatini litsenziyalash toʻgʻrisidagi nizomning II boʻlimiga quyidagi mazmundagi 61-band qoʻshilsin: “61. Mudofaa obyektlarini qurish, ulardan foydalanish va ularni taʼmirlash boʻyicha bosh pudratchi hisoblanadigan litsenziat tomonidan mudofaa obyektlarini qurish, ulardan foydalanish va ularni taʼmirlashga doir tegishli faoliyat turlarini amalga oshirish uchun litsenziyaga ega boʻlmagan subpudrat tashkilotlarini jalb etish quyidagi talablar va shartlarga rioya qilgan holda amalga oshiriladi: subpudrat tashkilotlarini mudofaa obyektlarini qurish, ulardan foydalanish va ularni taʼmirlash ishlarini bajarishga jalb etishga loyiha-smeta hujjatlarining alohida boʻlimlari boʻyicha yoʻl qoʻyiladi; subpudrat tashkilotlariga loyiha-smeta hujjatlari faqat ularga taalluqli qismi boʻyicha taqdim etilishi mumkin; subpudrat tashkilotlarining xodimlari mudofaa obyektlari hududiga ularning roʻyxatlari belgilangan tartibda kelishilgandan keyin kiritiladi; litsenziat subpudrat tashkilotlari va ularning xodimlari tomonidan obyekt rejimi bilan belgilangan qoidalarga rioya etilishi, shuningdek davlat sirlarini saqlashning taʼminlanishi uchun toʻliq javob beradi.”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oʻzbekiston Respublikasi fuqarolarining chet elga chiqishi tartibini takomillashtirish chora-tadbirlari toʻgʻrisida
(resolution, 2019-12-06)

Zamonaviy xalqaro standartlar va talablarni hisobga olgan holda pasport tizimini yanada takomillashtirish, xalqaro oʻtkazib yuborish chegara punktlarida Oʻzbekiston Respublikasi fuqarolarining pasport nazoratidan oʻtishi tartib-qoidasini soddalashtirish, ularning huquq va erkinliklari samarali himoya qilinishini taʼminlash maqsadida Vazirlar Mahkamasi qaror qiladi: 1. Belgilansinki, 2014-yil 1-iyuldan boshlab Oʻzbekiston Respublikasi fuqarolarining chet elga chiqishi faqat biometrik pasportlar boʻyicha amalga oshiriladi. 2. Vazirlar Mahkamasi huzuridagi Davlat personallashtirish markazi (N. Turaxodjayev), Oʻzbekiston Respublikasi Ichki ishlar vazirligi (A. Axmedbayev), Tashqi ishlar vazirligi (A. Komilov) chet elga chiquvchi Oʻzbekiston Respublikasi fuqarolarining biometrik pasportlari oʻz vaqtida hujjatlashtirilishini taʼminlasinlar. 3. Belgilab qoʻyilsinki, 2014-yil 1-iyuldan boshlab havo va temir yoʻl transportida chet elga chiquvchi Oʻzbekiston Respublikasi fuqarolarining avia va temir yoʻl chiptalarini rasmiylashtirish va sotish biometrik pasportlar asosida amalga oshiriladi. 4. Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi (R. Eminjonov) 2014-yil 1-iyuldan boshlab Oʻzbekiston Respublikasi fuqarolari ushbu qaror talablariga muvofiq chet elga chiqishining belgilangan tartibda nazorat qilinishini taʼminlasin. 5. Oʻzbekiston Respublikasi Tashqi ishlar vazirligi (A. Komilov) xorijiy davlatlarda doimiy yashovchi va Oʻzbekiston Respublikasining diplomatik vakolatxonalarida yoxud konsullik muassasalarida doimiy konsullik hisobida turuvchi Oʻzbekiston Respublikasi fuqarolarining ushbu qaror qoidalari toʻgʻrisida oʻz vaqtida xabardor qilinishi boʻyicha kompleks tadbirlarni amalga oshirsin. 6. Milliy teleradiokompaniya (A. Xadjayev) va Oʻzbekiston Milliy axborot agentligi (M. Hazratqulov) ushbu qaror qoidalarining ommaviy axborot vositalarida keng yoritilishini taʼminlasinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Chexiya Respublikasi fuqarolari uchun viza tartib-taomillarini soddalashtirish toʻgʻrisida
(resolution, 2017-02-27)

Oʻzbekiston Respublikasi va Chexiya Respublikasi oʻrtasidagi siyosiy, savdo-iqtisodiy, ilmiy-texnikaviy va madaniy hamkorlikni yanada faollashtirish, Oʻzbekiston Respublikasiga ishbilarmonlik va sayohat maqsadlarida tashrif buyuradigan Chexiya fuqarolariga vizalarni rasmiylashtirish tartib-taomillarini takomillashtirish maqsadida: 1. Oʻzbekiston Respublikasi Tashqi ishlar vazirligi Oʻzbekiston Respublikasining chet eldagi diplomatik vakolatxonalarida va konsullik muassasalarida quyidagi muddatlarga beriladigan vizalarni: ishbilarmonlik maqsadlarida Oʻzbekistonga tashrif buyurayotgan Chexiya Respublikasi fuqarolariga bir yil muddatgacha koʻp martalik vizalarni, Oʻzbekiston Respublikasidagi taklif qilayotgan yuridik shaxsning Oʻzbekiston Respublikasi Tashqi ishlar vazirligiga murojaat qilishiga doir talabni bekor qilgan holda; Oʻzbekistonga sayyoh sifatida keladigan Chexiya Respublikasi fuqarolariga sayyohlik vaucherlarini yoki sayyohlik tashkilotlarining taklifnomalarini taqdim etish talabi bekor qilingan holda, bir oy muddatgacha. 2. Oʻzbekiston Respublikasi Tashqi ishlar vazirligi manfaatdor vazirliklar va idoralar bilan birgalikda oʻz idoraviy normativ hujjatlarini ushbu qarorga muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.